सरकार ये योजना उन सभी ग़रीब वरिष्ठ नागरिकों को ध्यान में रख कर लागू कर रही है, जो उम्र के साथ आती अक्षमताओं की वजह से परेशान रहते हैं, और पैसे की कमी की वजह से अपनी आवश्यकता वाली चीज़ें भी नहीं ख़रीद पाते. उन्हें अपने दिनचर्या के कामों को करने में भी कई तरह की परेशानियों का सामना करना पड़ता है. उन्हें हर अपने कामों के लिए घर के अन्य सदस्यों अथवा अन्य लोगों पर निर्भर रहना पड़ता है. ये सभी यन्त्र इन वृद्धों को स्वावलंबी बनायेंगे और इससे इनमें ज़िन्दगी जीने का एक नया जज़्बा और आत्मविश्वास पैदा होगा. इस तरह सरकार देश के वरिष्ठ नागरिकों को हर तरह से सक्षम बनाने की कोशिश कर रही है. यही इस योजना को शुरू करने का उद्देश्य है. वरिष्ठ नागरिकों के लिए योजना 10 साल तक के लिए 7.5 लाख रूपये पर ब्याज दर 8% होगी.